Misr qirg‘oqlari yaqinida cho‘kib ketgan kema qurbonlari soni 170 kishiga yetdi

Misr qirg‘oqlari yaqinida cho‘kib ketgan muhojirlarni olib ketayotgan kema qurbonlari soni 170 kishiga yetdi. Mazkur raqam yakuniy emas va yana ko‘payishi mumkin. Bu haqda 26-sentabr, dushanba kuni mamlakat sog‘liqni saqlash vazirligi ma’lum qildi, deya xabar bermoqda “Interfaks”.

Oldinroq fojia tufayli 115 kishi halok bo‘lgani ma’lum qilingan edi. 
Eslatib o‘tamiz, asosan afrikalik noqonuniy muhojirlarni olib ketayotgan va Italiyaga yo‘l olgani taxmin qilingan kema 21-sentabr kuni Buxayra viloyatidagi Rashid shahri yaqinida O‘rta Yer dengizida cho‘kib ketgandi. Uning bortida 600 kishi bo‘lgani bildirilmoqda.